पाएं अपने शहर की ताज़ा ख़बरें और फ्री ई-पेपरडाउनलोड करें
जिले भर में शुक्रवार को रात के तापमान में बढ़ोतरी के कारण लोगों की परेशानी बढ़ गई। गुरुवार के मुकाबले शुक्रवार को रात के तापमान में 3.5 डिग्री सेल्सियस की बढ़ोतरी दर्ज की गई है। हालांकि गुरुवार के मुकाबले दिन के बारे में 1 डिग्री की गिरावट दर्ज की। मौसम विभाग के अनुसार शुक्रवार को दिन का तापमान 43.5 डिग्री से घटकर 42.5 व रात्रि का तापमान 21.5 डिग्री से बढ़कर 25 डिग्री दर्ज किया गया।
शुक्रवार को दिन भर आसमान में बादल छाए रहे इस वजह से तेज तपन के साथ उमस ने लोगों को खूब परेशान किया। शुक्रवार रात्रि को दक्षिणी हवा का दबाव होने के कारण 3.5 डिग्री तापमान बढ़ गया, लेकिन दिन को उत्तरी हवा का दबाव एवं दोपहर पश्चात आसमान में बादल छाए रहने के कारण 1 डिग्री तापमान में कमी आई। सुबह से तेज धूप का असर रहा, दोपहर पश्चात हवाओं का दौर शुरू होने व बादल छाए रहने से आमजन को राहत मिली और तापमान कम हो गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn